23.5.2023.
HR
Službeni list Europske unije
L 135/81
(m) točka 4.1. podtočka (f) zamjenjuje se sljedećim: „(f) Broj pitanja mora biti najmanje jedno pitanje po satu osposobljavanja.
Broj pitanja za svako poglavlje i razinu mora biti proporcionalno: — stvarnim satima osposobljavanja provedenima u podučavanju tog poglavlja i razine, ili — predviđenom prosječnom vremenu potrebnom za završetak osposobljavanja u slučaju metoda usmjerenih na polaznika, i — ciljevima učenja kako su utvrđeni analizom potreba za osposobljavanjem.
Nadležno tijelo pri odobravanju tečaja ocjenjuje broj i razinu pitanja.”; (n) dodaje se sljedeća točka 4.1. podtočka (j): „(j) „Iako je prihvatljivo da tema pitanja bude ista, pitanja koja su iskorištena u programu multimedijskog osposobljavanja ne smiju se koristiti u ispitima na kraju tečaja ili ispitima za pojedine faze.”;” (o) točke 5. i 6. zamjenjuju se sljedećim: „5.
Standard vrednovanja za tip zrakoplova grupe 2 i grupe 3 Vrednovanje za tip zrakoplova grupe 2 ili grupe 3 provode organizacije za osposobljavanje koje su za njih odobrene u skladu s Prilogom IV.
(Dio 147.) ili nadležno tijelo.
Vrednovanje se sastoji od ocjene praktičnog dijela i usmenog ispita te ispunjava sljedeće zahtjeve: (a) U ocjeni praktičnog dijela procjenjuje se sposobnost kandidata za obavljanje primjenjivih zadaća održavanja na konkretnom tipu zrakoplova.
(b) Usmeni ispit provodi se na uzorku poglavlja iz točke 3.
„Standard osposobljavanja za tip zrakoplova” na razini navedenoj u točki 3.1. podtočki (e).
(c) Na usmenom ispitu i u ocjeni praktičnog dijela moraju se ispuniti sljedeći ciljevi: 1. samouvjereno i točno predstaviti tip zrakoplova i njegove sustave; 2. zajamčiti sigurno obavljanje održavanja, inspekcija i rutinskih poslova u skladu s priručnikom za održavanje te drugim relevantnim uputama i zadacima primjereno tipu zrakoplova, npr. otkrivanje kvarova, popravci, prilagodba, zamjena, podešavanje i funkcionalne provjere kao što su rad motora i sl., prema potrebi; 3. pravilno upotrebljavati svu tehničku literaturu i dokumentaciju za zrakoplov; 4. pravilno upotrebljavati specijalističke/specijalne alate i opremu za provjeru, ukloniti i zamijeniti komponente i module specifične za tip, uključujući sve aktivnosti održavanja na krilu.
(d) Sljedeći uvjeti primjenjuju se na vrednovanje za tip: 1.
Svaki ispit dopušteno je polagati najviše tri puta u 12-mjesečnom razdoblju.
Nakon prvog neuspjelog polaganja jednog skupa obvezno je razdoblje čekanja od 30 dana, a nakon drugog neuspjelog polaganja razdoblje čekanja od 60 dana.
Podnositelj zahtjeva odobrenoj organizaciji za osposobljavanje iz održavanja ili nadležnom tijelu kojem podnosi zahtjev za polaganje ispita pisanim putem potvrđuje broj i datume polaganja u zadnjem 12-mjesečnom razdoblju i ime organizacije ili nadležnog tijela kod kojih se ispit polagao.
Organizacija za osposobljavanje iz održavanja ili nadležno tijelo odgovorni su za provjeru broja polaganja u primjenjivim vremenskim okvirima.